**LĪGUMS**

**Par ugunsdrošības un apziņošanas sistēmu apkalpošanu Daugavpils pilsētas Izglītības pārvaldes un tās iestāžu vajadzībām**

Daugavpils 2016.gada 16.februārī

**Daugavpils pilsētas Izglītības pārvalde**, reģistrācijas Nr.90009737220, Saules iela 7, Daugavpils, LV-5401, turpmāk saukta Pasūtītājs, tās **vadītājas Marinas Isupovas** personā, kura darbojas uz iestādes nolikuma pamata, no vienas puses, un

**SIA “ALFA DROŠĪBA GROUPS”**,reģistrācijas Nr.41503031997, Teātra iela 19, Daugavpils, LV-5401, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi Aleksandra Dimitrijeva** personā, no otras puses, bet abi kopā un katrs atsevišķi turpmāk saukti arī – Līdzēji,

pamatojoties uz Daugavpils pilsētas domes iepirkuma komisijas 2016.gada 15.februāra lēmumu (iepirkumu komisijas sēdes protokols Nr.6) iepirkuma “Ugunsdrošības un apziņošanas sistēmu apkalpošana Daugavpils pilsētas Izglītības pārvaldes un tās iestāžu vajadzībām”, identifikācijas Nr.DPD 2015/152, noslēdza šādu Līgumu:

**1.Līguma priekšmets**

1.1.Pasūtītājs uzdod un apmaksā, bet Izpildītājs apņemas veiktugunsdrošības sistēmas apkalpošanu Daugavpils pilsētas Izglītības pārvaldes un tās iestāžu vajadzībām (turpmāk – Pakalpojums), saskaņā ar iepirkuma tehnisko specifikāciju (*pielikumā*), iesniegto tehnisko piedāvājumu (*pielikumā*), šajā līgumā noteiktajā kārtībā un termiņos.

1.2.Izpildītājsapņemas sniegt Pakalpojumu atbilstoši līguma nosacījumiem un līguma pielikumiem,, spēkā esošajiem normatīvajiem aktiem, bet Pasūtītājsapņemas pieņemt sniegto Pakalpojumu un apmaksāt par saņemto Pakalpojumu saskaņā ar šī Līguma nosacījumiem.

**2.Tiesības un pienākumi**

2.1.Pasūtītājs apņemas:

2.1.1.nodrošināt apstākļus, kas nekavēs un netraucēs Izpildītājam izpildīt Pakalpojumus, atbilstoši šim Līgumam un tā pielikumiem;

2.1.2.savu iespēju robežās sniegt Izpildītājam jebkuru Pakalpojuma izpildei nepieciešamo informāciju, kura ir pieejama Pasūtītājam, kuras izplatīšana nav ierobežota un kuras nodošana Izpildītājam neprasa papildus izdevumus no Pasūtītāja puses. Ierobežoti lietojamu informāciju Pasūtītājs Izpildītājam sniegs tikai tad, ja tā iegūta tādiem nolūkiem, kas atbilst Līguma nosacījumiem un kuras nodošana Izpildītājam nav aizliegta;

2.1.3.apmaksāt Pakalpojuma sniegšanu Izpildītājam atbilstoši Līguma noteikumiem;

2.1.4.kontrolēt sniegtā Pakalpojuma kvalitāti un darbu izpildi;

2.1.5.pieņemt kvalitatīvu, atbilstoši Pasūtītāja prasībām un Līguma nosacījumiem sniegtu Pakalpojumu saskaņā ar aktu par izpildīto darbu pieņemšanu.

2.2.Izpildītājs apņemas:

2.2.1.ar rakstisku rīkojumu nozīmēt savu atbildīgo pārstāvi, kurš veic regulāras ugunsdrošības sistēmu tehnisko apkalpošanu Tehniskajā specifikācijā minētajos objektos;

2.2.2.sniegt Pakalpojumu atbilstošā kvalitātē, saskaņā ar saistošajiem normatīvajiem aktiem un Līguma un Tehniskās specifikācijas nosacījumiem un saskaņā ar Tehnisko piedāvājumu;

2.2.3.Līguma izpildes laikā iegūto informāciju nenodot trešajām personām;

2.2.4.nodot kvalitatīvu, atbilstoši Pasūtītāja prasībām un Līguma nosacījumiem sniegtu Pakalpojumu saskaņā ar aktu par izpildīto darbu pieņemšanu.

**3.Līguma summa un norēķinu kārtība**

3.1.Pakalpojuma izmaksas ir noteiktas tehniskajā piedāvājumā. Pakalpojuma izmaksas vienības summa paliek nemainīga visā līguma darbības laikā.

3.2.Kopējā līgumsumma šī līguma darbības laikā ir **5022,20 EUR** /*pieci tūkstoši divdesmit divi euro 20 centi*/ **bez PVN**, **PVN 21% 1054,66 EUR /***viens tūkstotis piecdesmit četri euro 66 centi*/, **pavisam** **kopā ar PVN 21% 6076,86 EUR** /*seši tūkstoši septiņdesmit seši euro 86 centi*/.

3.3.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

3.3.Līguma summa ir noteikta saskaņā ar tehnisko specifikāciju un tehnisko piedāvājumu, kas ir šī Līguma neatņemamas sastāvdaļas. Cenā iekļautas visas ar Pakalpojuma sniegšanu saistītās izmaksas.

3.4.Samaksu par iepriekšējā mēnesī sniegtajiem Pakalpojumiem Pasūtītājs veic pamatojoties uz abpusēji parakstītu aktu par izpildīto darbu apjomu un saskaņā ar Izpildītāja nosūtīto rēķinu 20 (divdesmit) dienu laikā pēc rēķina un akta saņemšanas.

3.5.Norēķini par saņemto Pakalpojumu tiek veikti euro valūtā bezskaidras naudas pārskaitījuma veidā uz Izpildītāja bankas kontu, kas norādīts Līgumā un izsniegtajā rēķinā.

3.6.Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīgs maksājuma uzdevums.

3.7.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.Līguma darbības termiņš**

4.1.Līguma priekšmetā minēto Pakalpojumu sniedz 12 (divpadsmit) mēnešu laikā no līguma abpusējas parakstīšanas dienas vai līdz brīdim, kad summa par pakalpojuma sniegšanu ir sasniegusi līguma 3.2.punktā minēto līguma summu (atkarībā no tā, kurš no nosacījumiem iestājas pirmais).

4.2.Līgums stājas spēkā ar tā parakstīšanas brīdi un ir spēkā līdz Līgumā noteikto saistību pilnīgu un savstarpēju nokārtošanu.

**5.Līdzēju atbildība**

5.1.Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības rezultātā.

5.2.Ja Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus, Izpildītājs maksā Pasūtītājam līgumsodu 0,5% (nulle, komats, piecu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.

5.3.Ja Pasūtītājs neizpilda Līguma 3.5.punktā noteiktās saistības, Pasūtītājs maksā Piegādātājam līgumsodu 0,5% (nulle, komats, piecu procentu) apmērā no nesamaksātās summas par katru kavēto dienu, bet ne vairāk kā 10% (desmit procentu) apmērā no parāda apmēra.

**6.Līguma darbības izbeigšana**

6.1.Pasūtītājam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Izpildītāju vismaz 7 (septiņas) dienas iepriekš, ja ir iestājies vismaz viens no šādiem gadījumiem

6.1.1.Izpildītājam iestājas maksātnespēja vai tā darbība tiek izbeigta, pārtraukta vai apturēta;

6.1.2.Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus.

**7.Nepārvarama vara**

7.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

7.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

7.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

7.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

7.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**8.Pārējie nosacījumi**

8.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

8.2.Strīdus šī līguma ietvaros Puses risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

8.3.Jebkura no Pusēm, iepriekš rakstiski brīdinot otru pusi, ir tiesīga atkāpties no līguma un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

8.4.Līgums sastādīts divos eksemplāros uz 3 (trīs) lapām.

Pielikumā: tehniskā specifikācija (*oriģināls*), tehniskais piedāvājums (*oriģināls*).

**9.Pušu juridiskās adreses un rekvizīti**

|  |  |
| --- | --- |
| **Pasūtītājs:**  Daugavpils pilsētas Izglītības pārvalde, reģistrācijas Nr.90009737220,  Saules iela 7, Daugavpils, LV-5401  AS “Citadele banka”, kods PARXLV22,  konts LV13PARX0000850062460  Daugavpils pilsētas Izglītības pārvaldes  vadītāja        *(personiskais paraksts)* M.Isupova | **Izpildītājs:**  SIA “ALFA DROŠĪBA GROUPS”,reģistrācijas Nr.41503031997,  Teātra iela 19, Daugavpils, LV-5401  [..],  konts [..]  SIA “ALFA DROŠĪBA GROUPS”  valdes loceklis ar tiesībām pārstāvēt kapitālsabiedrību atsevišķi    *(personiskais paraksts)* A.Dimitrijevs |